Sisekaitseakadeemia 2021/22. õppeaasta

**PIMEVÕRKPALLI TURNIIR**

**JUHEND**

**I EESMÄRK**

* Teha üheskoos sporti ja valmistuda YLISPORDI võistlusteks

**II AEG JA KOHT**

* **Teisipäeval, 07. septembril algusega kell 17.00 pallimängude saalis. (Tallinn, Kase 61)**

**III OSAVÕTJAD**

* Osa võivad võtta akadeemia õppurid, töötajad ja vilistlased, kes on täielikult vaktsineeritud, COVID-19 haiguse viimase 180 päeva jooksul läbi põdenud või kuni 48 tundi varem antigeeni kiirtesti või kuni 72 tundi varem PCR-testi teinud ja negatiivse tulemuse saanud. Võistlema lubamiseks tuleb vastavat staatust pallisaali sisenedes tõendada. Muus osas vastutab iga võistleja ise enda ettevalmistuse ja tervise eest.
* Pimevõrkpalli segavõistkonna suurus on kuni 8 mängijat. Korraga on väljakul 6 mängijat, sh vähemalt 3 naist.
* Saalis võivad viibida vaid võistlejad ja kohtunikud ning registreeritud abilised, pealtvaatajad ei ole lubatud.

**IV VÕITJATE SELGITAMINE**

* Võistluste süsteem selgub vahetult enne võistlust või võistlustel kohapeal. (Oleneb võistkondade arvust)
* Turniir on kavas võistluskogemuse saamiseks ning eraldi auhindu esikolmikusse tulnud võistkondadele ei ole. Osalejate vahel loositakse välja auhindu.

**V REEGLID**

1. Pimevõrkpall on harrastussportlasele suunatud pallimäng, mida mängitakse kohendatud võrkpalli reeglitega, kus võrk on kaetud maani kilega, osalevad segavõistkonnad ning keelatud on hüppelt servid. Turniirile pääseb kuni 4 võistkonda, eelistatud on võistlejad, kes sooviksid akadeemiat esindada pimevõrkpallis 20. septembril Tartus ning hiljem ka Ylipallil 31.11.
2. Kõikides mängudes mängitakse kaks geimi 12 punktini (otsustava punktiga). Kui kohamängud lõppevad viigiga (mõlemad võistkonnad võidavad 1 geimi), arvestatakse geimipunktide paremust. Kui geimipunktid on võrdsed, mängitakse võitja selgitamiseks vajadusel otsustav geim kuni kahese vaheni (serviõigus loositakse).

**Orienteeruvad mängude ajad 4 võistkonna puhul:**

17.00 1-4

17.30 2-3

18.00 1-3

18.30 2-4

19.00 1-2

19.30 3-4

**VI ÜLDKÜSIMUSED**

Võistlustel juhindutakse mini-Ylipall 2021 pimevõrkpalli juhendist: <https://easl.ee/wp-content/uploads/2021/08/IDUS-Pimevorkpalli-juhend.pdf>.

**Osalemisest palun teada anda esmaspäevaks, 6. septembriks kella 18:00ks Epp Jalakale** [epp.jalakas@sisekaitse.ee](mailto:epp.jalakas@sisekaitse.ee)**, märkides osalejate nimed ja kolledžid.** Juhul, kui tervet võistkonda kokku ei saa, aga sooviksid valmistuda Tartu turniiriks või Ylipalliks, anna endast ka märku – kui nelja võistkonda ei ole veel registreerunud, aga võistlejaid tuleks piisavalt kokku, teeme ühendvõistkonna.

Epp Jalakas

spordijuht-lektor